Tervetuloa Isännän pöydässä -ohjelmaan. Olen Martti Ojares -
ja vieraanani on Fredrik Ekholm. Tervetuloa.
Kiitos Martti. Mukava olla täällä.
Tiedän ja tunnen sinut niin hyvin, että meillä olisi pariksi tunniksi asiaa.
Yritetään saada punainen lanka sinun elämästä tähän lyhyeen aikaan.
Kerrotko lyhyesti, kuka on Fredrik Ekholm, -
perheestäsi ja nuoruudestasi, ja sitten mennään uskoontuloon.
Tulen tuolta Vaasasta, -
kylästä, jonka nimi on Sundom, joka kuuluu Vaasan kaupunkiin.
Ihan ruotsinkielinen kylä. Varttuessani en kuullut suomenkieltä.
Olen siellä aktiivisesti seurakunnassa ja monessa muussa, -
tullaan niihin asioihin myöhemmin.
Vartuin hienossa perheessä. Hyvä isä, hyvä äiti. Yksi veli ja yksi sisar.
Meitä on mun vaimo Kerstin ja minä. Olemme olleet naimissa yli 50 vuotta.
Olin nuori, kun menin naimisiin.
Lapsia on neljä. Kolme tytärtä ja yksi poika.
Lapsenlapsia on kolmetoista. Se on ihanaa.
Suurin osa kaikista lapsista on uskossa ja suurin osa lapsenlapsista.
Milloin Jeesus tuli sinun elämäsi Herraksi?
Olin 14-vuotias, kun tulin uskoon.
Vuotta aiemmin vanhempani tulivat uskoon ja minulle tuli valtava kutsu.
Koin olevani syntinen ja että minun on tehtävä parannusta.
Se oli oikein kamppailu mun elämässä.
Lupasin Jumalalle kesäleirillä seuraavana vuonna.
Minä siellä itkin ja otin Jeesuksen vastaan elämääni.
Se oli parasta, mitä on tapahtunut ja sillä tiellä ollaan edelleen.
Tiedän, että se on kantanut paljon hedelmää. Ei ainoastaan Suomessa -
vaan muuallakin päin maailmaa. Käydään sitä myöhemmin läpi.
Ajauduit siviilielämässä rakennuspuolelle.
Olet ollut bisnesmies ja yritysjohtaja korjausrakentamisessa erityisesti.
Tuliko yritystoiminta jo perheestä?
Se tuli melkein äidinmaidossa. Isä oli rakentaja.
Hän oli ammattikoulussa nuorena. Silloin olisi pitänyt mennä sotaan -
mutta sota päättyi eikä hänen tarvinnut lähteä.
Isä oli rakentaja aivan siitä asti, kun hän oli 20-vuotias ja -
aina, kun minulla oli lomaa koulusta, lähdin hänen kanssa töihin.
Jo 13-vuotiaana täydet kesät tehtiin työtä.
Muistan edelleen, kun peruskoulun opettaja kysyi kaikilta, -
mihin ammattiin haluamme kasvettuamme aikuisiksi.
Minä vastasin hänelle, että tulen rakentajaksi.
Siihen opettaja sanoi "Ainakin yksi täällä tietää, ja se on Fredrik Ekholm".
Siirtyikö perheyritys sinulle juuri pahimman laman aikaan?
Niin se oli. Isä aloitti jo vuonna -50 urakoitsijana.
Hän palveli ihmisiä ja otti veljekset, suvun ja muut sundomilaiset töihin.
Hän rekisteröi toimintansa vuonna -64.
Nimeksi tuli Vaasan rakennuskorjaus, Vasa Byggnadsreparation.
Sama nimi edelleen 55,5 vuotta myöhemmin.
Se on harvinaista, että joku rakennusyritys -
voi olla niin pitkään samassa perheessä -
ja yksityinen yritys pysyy pystyssä lamojenkin yli.
Kun itse tulin ensin ammattikoulusta -
ja sen jälkeen teknilliseltä koululta rakennusmestariksi, -
niin hain Pohjanmaan suurimpaan rakennusliikkeeseen töihin.
Vuoden jälkeen olin vastaava mestari.
Toimin 13 vuotta siinä firmassa vastaavana mestarina.
23-vuotiaana minut lähetettiin Länsi-Uudellemaalle, Hankoon, -
Tammisaareen rakentamaan kerrostaloja, 52 asuntoa vuodessa.
Tämä oli sinulle eräänlainen korkeakoulu. Opit rakentamaan.
Siellä sain valtavasti luottamusta ja kaikki meni oikein hyvin.
Minun oli erittäin vaikea irtisanoutua ja lähteä auttamaan isää, -
ja kehittämään isän firmaa, mutta se tapahtui.
Sain rohkeuden kolmen vuoden taistelun jälkeen.
"Ne tarvitsee minua" - mutta halusin lähteä liikkeelle isän kanssa.
Se tapahtui vuonna -82.
Sitten tehtiin työtä rintarinnan yhdeksän vuotta isän kanssa -
ennen kun hän jäi eläkkeelle.
Me kehitettiin sitä firmaa silloin 80-luvulla, -
jolloin oli oikein buumi, erittäin hyvä aika rakennusalalla.
Mutta 90-luvun vaihteessa, 1991-94, -
oli kaikkein vaikeinta lamaa.
On mielenkiintoista, että sinä siinä tilanteessa, -
kun olit ottanut vastuun itsellesi, -
halusit toteuttaa raamatullisia periaatteita mm. antamisen suhteen.
Kyllä näin on.
Se johtuu varmasti siitä, -
että olin kristittynä uskollisesti mukana, -
kannoin vastuuta ja se kuuluu mun luonteeseen ja kasvatukseen.
80-luvun loppupuolella -
Jumala tuli mun elämään ja ravisteli elämääni.
Uudistuin hengellisesti ja sain valtavan kaipuun -
kokea jotain syvempää, enemmän Herran kanssa.
Aloin sillä tiellä pikkuhiljaa ja -
silloin tapahtui erittäin paljon asioita.
Sain myös uuden voiman ja innon, ja halun yrittämisen kanssa -
toteuttaa Jumalan valtakunnan periaatteita yritystoiminnan kautta.
90-luvun alussa, kun oli suuri syvä lama, -
suuri osa rakennusliikkeistä meni konkurssiin.
Me selvisimme, vaikka meilläkin oli velkaa.
Ei ollut tarpeeksi töitä mutta kuitenkin sen verran, -
että saimme lainat maksettua ja myöskin lyhennykset.
Jumala siunasi meitä, koska samaan aikaan -
me kylvimme Jumalan valtakuntaan.
Rakastin seurakuntaa ja sain Israelin kovasti sydämelleni ja kylvin Israeliin.
Tuin alijatyötä, eli exodustyötä, ja Jumala siunasi meidän liiketoimintaa.
Koko laman ajan saimme voittoa, ei suurta voittoa mutta kuitenkin.
Pystyimme paljon antamaan yrityksestä ja henkilökohtaisesti.
Kuten sanoit, sinulle tuli uudistumisvaihe 80-luvunlopulla.
Tuli aivan uusi Jumalan voitelu sinun elämään.
Se heijastui, ei ainoastaan rakentamiseen vaan kokonaisuuteen.
Kokonaisuuteen, kyllä. Huomasin myöskin, kun olen rakentaja, -
että sain kutsun myöskin rakentaa Jumalan valtakuntaa.
Sain intoa tehdä erityyppisiä hommia, -
jotka palvelee Jumalan valtakuntaa ja kehittää sitä.
Paljon asioita, joita en ollut ikinä tavoitellut tai suunnitellut.
En ollut suunnitellut yhtään näistä asioista, joita tuli.
Jumala tuli ja kutsui.
On ihanaa, mitä asioita olen saanut olla tekemässä Jumalan kanssa.
Tutustuit silloin Gunnar Olssoniin, -
joka on kirjoittanut kirjan "Vapautettu Bisnes".
Siinä oli paljon hänen omakohtaisia havaintoja, -
kuinka raamatullisten arvojen mukaan toimittaessa bisnes menestyy.
Sinä itsekin lähdit luennoimaan, opettamaan näistä asioista -
ja sinulla oli koko ajan hyvänä esimerkkinä oma yritystoiminta.
Et puhunut teoriaa vaan käytäntöä.
Totta. Tapasin Gunnar Olssonin 80-luvun loppupuolella Ruotsissa.
Sitten vuonna -92 -
tulin jäseneksi ICCC:lle -
ja aloin kulkea konferensseissa. Koin sen olevan minulle oikea paikka.
Pystyin soveltamaan näitä periaatteita omaan yritykseen -
ja halusin todella, että ihmiset näkevät -
jotain muuta kuin tavallista yrittämistä.
Me pystymme heijastamaan jotain taivaallista arkielämässä, -
ja he näkevät, kuinka pidämme raamatullisista periaatteista kiinni.
Toimimme oikeudenmukaisesti, rakennamme suhteita, -
teemme laatua ja koko tämä paketti.
Mainitsit ICCC:n. Mikä se on?
ICCC, International Christian Chamber of Commerce, -
eli Kansainvälinen Kristillinen Kauppakamari.
Kuten sanoin, -92 olin ensimmäisessä kansainvälisessä konferenssissa -
ja tulin mukaan toimintaan. Muistan yhden kokouksen maaliskuussa -93.
Pienessä hotellihuoneessa tai konferenssihuoneessa Tampereella -
jotain ihmeellistä tapahtui.
Vaikka kokous ei ollut häävi, meitä oli sillä 4 tai 6 miestä,-
ajaessani kotiin Vaasaan olin koko Suomen ICCC:n puheenjohtaja.
Tiesin, mitä se tarkoittaa, sillä kaikessa, mitä teen -
haluan antaa rautaa, eli tehdä parhaani.
Olen tehneet kovasti työtä ja olemme nähneet paljon siunauksia -
ja olemme saaneet siunata monia yrittäjiä Suomessa -
ja myöskin työelämän edustajia ja elinkeinoelämää.
Yksi siunausalue, mitä olet käytännössä tehnyt, -
sen tiedän itsekin, on antamisen siunaus.
Laman aikana, 90-luvun alussa -
sinä silloinkin olit valmis, -
luotit siihen, että kun kylvät Jumalan peltoon, tulee siunaus.
Joo. Tapaan vitsailla siitä, kun uudistuin 80-luvunloppupuolella -
ja aloin pitää kirjaa kaikista antamisista, -
lompakkoni pelastui myös.
Halusin todella antaa Jumalalle, mitä Hänelle kuuluu.
Minä syöksyin sisään, tunkeuduin Sanaan. Luin paljon kirjallisuutta, -
kävin konferensseissa, missä sain opetusta tältä alalta.
Halusin todella oppia, mitä Raamattu puhuu antamisesta, -
huoneen haltiuudesta, olla antelias antaja, kymmenyksistä.
Harjoittelin ja halusin oppia.
Opin pikkuhiljaa, mitä opin silloin.
Olen huomannut, että Jumala on todellinen, Hänen Sana on totta, -
ja se mitä se lupaa, se pitää paikkansa.
Silloin laman aikana meillä oli velkaa myöskin, kuten muillakin yrityksillä.
16 prosenttia oli korko mutta selvisimme.
Minä kylvin paljon seurakuntaan ja Israel-työlle.
Jumala siunasi meitä.
Kun lama oli ohi, näimme, -
että olen jollain tavalla antamisella voittanut määrätyn aaltopituuden.
Voi sanoa, että Jumala on sen jälkeen siunannut meitä -
eikä ole ikinä ollut sen jälkeen puutetta.
Tietysti on ollut suuria haasteita ja vaikeita aikoja -
mutta kaikesta on selvitty. Ylistän Jumalaa siitä, että Hän on todellinen.
Ihan numeroinakin olet käynyt läpi,-
miten siunaukset ovat näkyneet sinun yrityksessäsi.
Joo. Se oli ihan ihme. Sain kirjeen -95, heti laman jälkeen, -
jossa luki "AAA". Eli luottoluokitus, korkein luottoluokitus.
Ihmettelin, mikä paperi tämä on.
Me kuuluimme 1,4 prosenttiin kaikista Suomen yrityksistä, -
jotka sen saivat. Rakennusalalla vajaa prosentti on tämän saanut.
Aloimme saada sen joka vuosi.
Viime vuonna emme saaneet sitä, meillä on kaksi A:ta.
Se on harvinaisuus, että olemme yli 20 vuotta saaneet sen vuosittain.
Jotain on tehty oikein ja katson sen Jumalan siunauksena.
Annan kaiken ylistyksen Hänelle, koska Jumala on minut luonut.
Jos minä olen tehnyt jotain hyvää, niin se on kunnia Hänelle.
Sekin, että pystyn täällä puhua, on Jumalan lahja.
Sinä olet jo muutaman vuoden ollut -
Israelin kunniakonsuli täällä Suomessa.
Viittasit jo aiemmin Israeliin. Mistä tämä rakkaus Israeliin sinulle tuli?
Se liittyi myöskin siihen uudistumiseeni.
Vuonna -90, kun huomasin, että juutalaiset pääsee kotiin -
entisen Neuvostoliiton maista, se kosketti minua voimakkaasti.
Huomasin, että profeetalliset lupaukset Raamatusta toteutuu.
En halunnut vain katsoa vaan olla osa sitä, koska haluan toimia.
Jos saan jotain sydämelle, niin haluan tehdä konkreettista työtä.
Aloin järjestää suuria Israel-festivaaleja, -
Israel-juhlia meidän kaksikielisessä kirkossa.
Kutsuimme parhaat puhujat Amerikasta, Ruotsista, Israelista, -
ja suurlähettiläät. Halusimme saada opetusta siten, että ymmärrämme, -
että meidän täytyy seisoa Israelin rinnalla -
ja tietää, miksi seisomme Israelin rinnalla.
Hyvän opetuksen ja ylistyksen lisäksi tulee kerätä varoja.
Ensimmäisessä kokouksessa, joka oli 90-luvunalussa, -
oli Johann Lukoff Israelista ja tohtori Ulla Järvilehto.
Silloin saimme 100 000 markkaa yhdessä kokouksessa.
Sinä vuonna tuli 300 000 markkaa. Vuonna -91 keskellä lamaa.
Jumala siunasi meitä.
Minulla ei ollut suunnitelmissa, että tekisin Israel-työtä.
Olin kyllä helluntalaisena saanut sen, että meidän pitää siunata Israelia.
Mutta se tuli kirkkaasti ja selvästi taivaasta, että minun piti -
alkaa siunata Israelia. Se tuli kutsuna.
Olisin voinut mennä vuoren läpi, tehdä työtä.
Me koristeltiin kirkko ja kirkko oli täynnä.
Sen jälkeen tämä on rullannut ja mennyt tällä tavalla.
Se oli oikeastaan vallankumous minun elämässäni, että aloitin Israel-työn.
Tämä on siunannut minun elämäni, meidän perheen ja yrityksen myös.
Olet ollut Afrikassa Beninin valtiossa -
pioneerityössä monella alueella, -
koulujen, sairaaloiden ja tällaisten rakentamisessa.
Siellä puhutaan ranskaa ja sinun äidinkieli on ruotsi ja suomi.
Se oli varmaan aikamoinen haaste sinulle. - Oli se.
Olin yhdessä lähetyskonferenssissa Pretoriassa. ICCC oli mukana siellä.
Siellä oli 4000 lähetystyöntekijää 130 maasta.
220 liikemiestä suunnitteli, kuinka voimme auttaa Beniniä.
Beninin presidentti oli siellä ja se oli yksi maailman köyhistä maista.
Kun olimme suunnitelleet siellä 14 eri ryhmässä, -
niin Jumala kehtasi minulle puhua, -
että laittaisin lihaa luiden ympärille, toteuttaisin suunnitelman.
Ainoana projektina, kaikista 220:n kaverin suunnitelmista, -
vain tämä on toteutunut.
Tämä oli aivan kuin lähteä maan ääriin saakka minulle.
En osannut yhtään ranskaa, huonosti englantia silloin -97.
Mutta olin saanut kutsun, Jumalan kohtaaminen oli tullut sydämeeni.
Silloin aloitin.
Minun piti tehdä työtä pitkään, että sain asioita järjestymään.
Vuodet 1997-2000, kolme vuotta -
oikeastaan näkemättä tein työtä.
Se oli raskasta kiireiselle liikemiehelle, -
jolle kaiken täytyy tapahtua heti, nyt.
Tein kovasti työtä neuvotellessani rahoituksesta, -
ulkoasiainministeriön yhteistyövaroista, -
ja saadakseni kaikki suunnitelmat tehtyä.
Sen jälkeen olen ollut siellä 14 kertaa.
Hoitanut työt kotoa, ja 5 päivää siellä vuodessa.
Rakennettiin siellä suhteet ja ne on hoitanut työt oikein hyvin.
Siellä on kouluja rakennettu, yksi pieni neljäkerroksinen sairaala, -
ja terveyskeskus tehty.
Ajatelkaa, mitä hedelmää siitä on tullut.
Olen kerännyt varoja liikemiesten keskuudessa, ICCC:ssa.
Omapääoma on 20 000 ja valtio on antanut lisää.
Tähän mennessä on 1,8 miljoonaa euroa -
lähetetty siihen köyhään maahan
Paljon erityyppisiä asioita on tehty. Valtava siunaus.
Tuhansia ja tuhansia ihmisiä on saanut siunauksen.
Mahdollisuuden koulunkäyntiin, mitä heillä ei muuten olisi.
Valtava siunaus.
Minä tuossa ennen ohjelman alkua laskeskelin, -
kuinka monta erilaista narua sinulla on, joissa olet mukana.
Taisi olla melkein sata.
Sitä jäin ihmettelemään, miten saat organisoitua, ajan riittämään, -
saat sen rauhan, ilon ja innon, kuten nytkin näkyy.
Monet kysyvät, miten olen jaksanut tehdä kaikki nämä.
Kun katson takapeiliin, se on ihan mahdotonta.
Vaativa työ, monet työmaat meneillään yhtä aikaa ja -
kaikki nämä monet asiat, mistä olen koskettanut muutamia.
On niin paljon, mitä olen tehnyt päällekkäin työn ohessa.
Jos teet niitä asioita, joita Jumala kutsuu sinut tekemään, -
ja tiedät sen olevan Herran kutsu, et halua itse toteuttaa mitään omaa, -
vaan sen mitä Jumalan kutsuu, -
siinä on flow, sellainen yliluonnollinen asia, sellainen virta päällä.
Jumala on siunannut minun aikaa jollain tavalla.
Kaikki tämä alkoi siitä, että uskalsin ottaa Jumalan vastaan -
elämääni, uudistumiseen, -
ja silloin alkoi ovi toisensa jälkeen avautua, -
mitä en olisi ikinä uskonut mahdolliseksi.
Minä, joka ei osannut kieliäkään. Kaiken voi organisoida.
On sihteereitä ja voi harjoitella. Englantia piti opetella.
Olet taltioinut kirjoittamaasi kirjaan,-
juuri näistä asioista, mistä olemme vain raapaisseet pintoja.
Miten ajatus kirjan kirjoittamisesta syntyi?
Minä olen rakentaja, en kirjoittaja.
Koin vain. Useat ihmiset sanoivat "Sun pitää kirjoittaa kirja".
Sitten koin, että Jumala sanoi, että tee se.
Oli hyvä etten tiennyt, kuinka paljon työtä se on.
Olen uhrannut melkein työvuoden tähän ja monet spesialistit, -
journalistit, toimittajat ovat auttaneet, ja tytär on auttanut.
Palaute, mitä tästä kirjasta olen saanut, -
on monin verroin yli sen, mitä uskalsin odottaa.
Olen todella iloinen siitä. Tämä on minun elämänkerta ja -
se on täynnä ihmeitä, mitä Herra on tehnyt elämässäni.
330 sivua ja väripainos.
Yhden henkilön haluaisin tähän nostaa, -
joka on sinulle varmasti ollut tärkeä, eli vaimosi.
Kun olen nähnyt teitä parinkymmenen vuoden aikana, niin oletan, -
että hän on sinulle hyvin tärkeä henkilö.
On hän ollut hyvin tärkeä ja on edelleen.
Me rukoilemme paljon yhdessä, luemme Raamattua yhdessä.
Minä olen tekijä, mutta kaikessa, meillä on ollut yhteinen visio -
eli sama näky.
Israel-työn, seurakuntatyön, Afrikka-työn olemme tehneet yhdessä.
Joskus matkustan yksin mutta meillä on yhteinen visio -
ja hän on tukenut minua tässä. Olen ollut naimisissa nyt 53,5 vuotta.
Tästä minun on hyvä johdattaa sinut puhumaan meidän katsojille.
Ole hyvä ja kerro, mitä Pyhä Henki sanottavaksi antaa.
Kiitos. Hyvä kuulija, olet kuullut mitä on puhuttu täällä, -
mutta rohkaisen sinua antamaan yhä enemmän elämästäsi Herralle.
Silloin luulemme menettävämme jotain mutta se on päinvastoin.
Sen, mitä annat Herralle saat monin verroin takaisin.
Kaikki elämän alueet kuuluu Herralle.
Meidän ei pidä erottaa maallista ja hengellistä vaan -
kaikki osa-alueet elämässämme, 24/7, kuuluvat Herralle.
Myös työelämä kuuluu Herralle.
Kaikkeen, mitä minä olen tehnyt, olen saanut rohkeuden, voiman, -
innon, motivaation Herralta, koska olen siinä palvellut Herraa.
Jos käyt läpi koettelemuksia, vaikeuksia -
niin muista, että Herra on todellinen -
ja Hän haluaa siunata sinua läpi kaiken.
Vaikeudet ei johdu siitä, että Jumala on hyljännyt -
tai olet tehnyt virheitä tai vika olisi sinussa. Päinvastoin.
Voi olla, että Jumalalla on sinulle suurempia asioita -
ja siksi käyt läpi koettelemuksia.
Se saattaa olla luottamus Herralta.
Rukoile, usko Jumalaan, lue Raamattua -
ja rukoile näitä Raamatun kohtia, -
koska joka tilanteeseen löytyy Sana, jota voit rukoilla.
Hän auttaa sinut läpi kaiken.
Muista vielä ja toivon, että saat maistaa Jumalan hyvyyden -
ja Jumalan suosion. Hän on hyvä myös pimeyden keskellä.
Ole siunattu.
Kiitos Fredrik tästä ohjelmasta, -
josta voi sanoa, että ilo, rauha ja into oli hyvin olennaista.
Se heijastuu sinun koko persoonasta.
Tiedän, että kaikki mistä puhuimme on totta -
ja se on vain pieni osa elämästäsi.
Uskon, että Herralla on vielä varattuna sinulle monia uusia asioita. -Kiitos.
Olkaa siunattuja. - Kiitos.
Olet juuri katsonut Isännän pöydässä ohjelman.
Mikäli ohjelma on koskettanut sinua, -
voit olla tukemassa tämän ohjelmasarjan tuottamista.
Voit soittaa numeroon 0600-10177
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: A. Eskola